Lähdettyäsi
Nukuin.
 Kuulin tuskallisen nyyhkytyksen:
 rakastunut sydämeni itki,
 mutta en voinut herätä:

 Sinä olit illalla peittänyt minut
 hyväilyjesi tuoksuvalla vaipalla.
 Lepäsin kukkameressä
 kaikki jäsenet autuaasti värisevinä.

 Vihdoin heräsin.
 Luulin meren kuohuvan ylitseni,
 kasvoni olivat kosteat pärskeestä.
 Sydämeni huusi:
 laiva on jo lähtenyt!
 Painoin kasvoni kylmään ruutuun:
 kaukana kiisi jo pakeneva purje.

 Aamuruskon kelmeä suu
 painui poloisille silmilleni.